Η **Κάρολ Άν Κόουλ** (**Αγγλικά:** **Carol Ann Cole**, γνωστή επίσης με τα παρατσούκλια η "**Άγνωστη γυναίκα του Μπόσιερ**" ή "**Ψυχρή Υπόθεση No. 81-018329**")   ήταν ένα 17χρονο κορίτσι από την Αμερική, το οποίο έπεσε θύμα ανθρωποκτονίας. Το πτώμα της ανακαλύφθηκε το 1981 στο Μπέλβιου, της Ενορίας Μπόσιερ, στην Λουιζιάνα.  Το θύμα παρέμεινε αγνώστων στοιχείων μέχρι το 2015, όταν οι εξετάσεις DNA επιβεβαίωσαν την ταυτότητα του.  Η δολοφονία της Κάρολ παραμένει ανεξιχνίαστη.

Συνθήκες
--------

Η Κάρολ Κόουλ και η μικρότερη αδερφή της Λίντα "Τζίνι" Φέλπς ζούσαν στο Καλαμαζού του Μίσιγκαν, κυρίως υπό τη φροντίδα της γιαγιάς τους μετά το διαζύγιο της μητέρας και του πατέρα τους. Αργότερα η Κάρολ αποφάσισε να φύγει από το Καλαμαζού για να συνοδεύσει τη μητέρα της, Σου, στο Σαν Αντόνιο του Τέξας το 1979 σε ηλικία 15 ετών, αλλά παρέμεινε σε επαφή με την αδερφή της και την γιαγιά της μέσω τηλεφώνου και επιστολών. Αργότερα η Κόουλ έμπλεξε με ναρκωτικά και μπήκε σε πρόγραμμα αποτοξίνωσης ναρκωτικών Palmer (PDAP). Ωστόσο το έσκασε από το κέντρο αποτοξίνωσης και έμεινε για λίγο στο σπίτι ενός κοριτσιού στην οδό West 23rd στο Ώστιν του Τέξας. 

Η τελευταία κλήση που έκανε η Κάρολ στην οικογένεια της, έγινε από ένα σπίτι στο Σρίβπορτ της Λουιζιάνα τον Δεκέμβριο του 1980.  Η γιαγιά της τηλεφώνησε σε αυτή την οικεία και έμαθε ότι η εγγονή της έφυγε από το σπίτι για να παρευρεθεί σε ένα πάρτι, αλλά δεν επέστρεψε ποτέ.  Η αδελφή της Λίντα και η φίλη της Πάτι Θόρινγκτον συνέχισαν να την αναζητούν, αλλά δεν κατάφεραν να την εντοπίσουν.

Ορισμένες πηγές αναφέρουν ότι η Κάρολ μπορεί να πέρασε χρόνο σε ένα θρησκευτικό ίδρυμα γνωστό ως "New Bethany School" για κορίτσια, το οποίο βρισκόταν στην Αρκάντια της Λουιζιάνα.  Η Λίντα παρατήρησε ότι μια εικόνα που τραβήχτηκε στο ίδρυμα την εποχή της εξαφάνισης της Κάρολ, απεικόνιζε μια ομάδα κοριτσιών να κάθονται σε πάγκους και στο γρασίδι και ένα από αυτά έμοιαζε πολύ με την αδερφή της. Οι ερευνητές ερεύνησαν αυτό το στοιχείο. Μια γυναίκα ισχυρίστηκε ότι είχε περάσει χρόνο με ένα κορίτσι που έμοιαζε με την Κόουλ, αλλά δεν μπορούσε να θυμηθεί το όνομα της.

Ανακάλυψη
---------

Στις 28 Ιανουαρίου του 1981, το πτώμα μιας γυναίκας, που πιστεύεται ότι ήταν μεταξύ 15 και 21 ετών, βρέθηκε κρυμμένο πίσω από κλαδιά και δέντρα στο Μπέλβιου, της Ενορίας Μπόσιερ, στην Λουϊζιάνα. Το θύμα φορούσε τζιν, λευκό, μακρυμάνικο πουκάμισο με ροζ, κίτρινες και μπλε ρίγες, ένα μπεζ πουλόβερ με κουκούλα, παπούτσια με τα ονόματα «Μάικλ Μπρίσκο», «Δαβίδ», «Ρέσα» και «Ντι Ντέιβις», λευκές κάλτσες με μπλε και κίτρινες ραβδώσεις, λευκό μποξεράκι, λευκό σουτιέν και δερμάτινη ζώνη με αγκράφα που γράφει «Buffalo Nickel», με σχέδιο βουβαλίσιο. Κανένα από τα ονόματα στα ρούχα δεν είχε νόημα, αν και εικάζεται ότι ανήκαν σε συντρόφους της άγνωστης γυναίκας.  Εντούτοις, ορισμένοι πιστεύουν επίσης ότι η εξήγηση για τα ονόματα που γράφτηκαν στα παπούτσια του θύματος καθώς και το στυλ ένδυσης μπορεί να οφείλονταν σε έναν κώδικα ενδυμασίας που τέθηκε σε εφαρμογή από το ίδρυμα "New Bethany School". Το θύμα είχε επίσης βάψει τα νύχια του πριν πεθάνει. Τα παπούτσια αργότερα προσδιορίστηκε ότι ήταν νούμερο επτά. Ένα μαχαίρι, το οποίο ήταν μπηγμένο στο κεφάλι της και την κάρφωνε στο έδαφος, ήταν προφανώς το όπλο της δολοφονίας, καθώς το θύμα είχε μαχαιρωθεί εννέα φορές στην πλάτη και στην μέση της.  Τα περισσότερα από τα στοιχεία που ανακτήθηκαν από τη σκηνή καταστράφηκαν λόγω πυρκαγιάς το 2005 στην εγκατάσταση στην οποία ήταν αποθηκευμένα.

Εξέταση και έρευνα
------------------

Το θύμα ήταν λευκό και δολοφονήθηκε με μαχαίρι περίπου τέσσερις έως επτά εβδομάδες πριν ανακαλυφθεί το σώμα της. Τα χαρακτηριστικά του προσώπου της δεν ήταν αναγνωρίσιμα λόγω της προχωρημένης αποσύνθεσης. Ήταν γύρω στα 1,65 - 1,68 μέτρα σε ύψος και ζύγιζε 54 - 64 κιλά, τοποθετώντας την σωματοδομή της σε κανονική. Είχε ξανθά ίσια μαλλιά μέχρι τους ώμους» και το χρώμα των ματιών της ήταν άγνωστο λόγω της κατάστασης του σώματός της. 

Το θύμα φορούσε κάποια στιγμή σιδεράκια στα δόντια της, τα οποία τα αφαιρείσαι η ίδια ή κάποιος άλλος που δεν ήταν επαγγελματίας οδοντίατρος. Αργότερα επιβεβαιώθηκε ότι η Κάρολ είχε σπάσει μόνη της τα σιδεράκια από τα δόντια της πριν την εξαφάνιση της. Οι ανακριτές αντιμετώπισαν δυσκολίες με τον προσδιορισμό της ταυτότητας του θύματος, καθώς δεν υπήρχαν στοιχεία ταυτοποίησης πάνω της όταν βρέθηκε, ούτε όμως και αξιόλογες μαρτυρίες για την υπόθεση. Η Κάρολ είχε προηγουμένως αποκλειστεί ως πιθανή ταυτότητα του θύματος από τον ιατροδικαστή καθώς η μητέρα της έστειλε καταλάθος δικά της οδοντιατρικά αρχεία που δεν ταίριαζαν φυσικά με το άγνωστο θύμα. 

Ο καταδικασμένος δολοφόνος Χένρι Λι Λούκας ομολόγησε τη δολοφονία της. Ωστόσο αποδείχτηκε ότι έλεγε ψέματα, καθώς ο Λούκας βρισκόταν στη Φλόριντα όταν σκοτώθηκε η άγνωστη γυναίκα.   Λόγω της αποσύνθεσης του σώματος, το θύμα ανακατασκευάστηκε αρχικά με τρισδιάστατο πήλινο μοντέλο και αργότερα με ψηφιακή μέθοδο από το Εργαστήριο FACES του Πολιτειακού Πανεπιστημίου της Λουϊζιάνα. Μόλις ήταν τεχνολογικά εφικτό, τελικά εξήχθη DNA από τα δόντια του θύματος, το οποίο χρησιμοποιήθηκε για σύγκριση με αγνοούμενες γυναίκες.

Ταυτοποίηση και μετέπειτα εξελίξεις
-----------------------------------

Η Λίντα Φελπς, υπέβαλε αναφορά αγνοούμενου για την αδελφή της Κάρολ, αν και υποπτευόταν ότι είχε πέσει θύμα εγκληματικής ενέργειας και γι' αυτό δεν μπορούσε να την εντοπίσει. Η αναφορά καταχωρήθηκε επίσης στο Εθνικό Σύστημα Αγνοουμένων και Αγνώστων Προσώπων (NAMUS). Η Λίντα και η παιδική φίλη της Κάρολ έκαναν αναρτήσεις το Facebook και το Craigslist για να συγκεντρώσουν πληροφορίες για την υπόθεση. Η γιαγιά της Κάρολ πέθανε χωρίς να μάθει τι συνέβει στην εγγονή της, αλλά η Λίντα συνέχισε τις έρευνες. 

Εν τω μεταξύ, στις 6 Φεβρουαρίου του 2015, το τοπικό τμήμα σερίφη στην ενορία Μπόσιερ άνοιξε μια σελίδα στο Facebook για να εντοπίσει τη νεαρή γυναίκα, η οποία είχε γίνει γνωστή ως "Άγνωστη γυναίκα του Μπόσιερ".  Μέσα σε λίγες μέρες οι ακόλουθοι της σελίδας έγιναν πάνω από χίλια άτομα.

Στις 6 Φεβρουαρίου του 2015, μια αστυνομικός ονόματι Λίντα Έρικσον, έπεσε πάνω στην ανάρτηση της Πάτι Θόρινγκτον στο Craigslist, που περιλάμβανε μια φωτογραφία της Κάρολ και παρατήρησε μια ομοιότητα ανάμεσα στην άγνωστη γυναίκα και στην Κάρολ.   Η Έρικσον ενημέρωσε τους συναδέλφους της για την υποψία της. Μέχρι τις 13 Φεβρουαρίου, κάποιος αστυνομικός του τοπικού τμήματος έστειλε email στην Πάτι σχετικά με την υπόθεση της "Άγνωστης γυναίκας του Μπόσιερ".

Στη συνέχεια διεξήχθησαν γενετικά τεστ ανάμεσα στο DNA της άγνωστης και των γονιών της Κόουλ.   Αφού ολοκληρώθηκαν οι δοκιμές, ανακοινώθηκε ότι η Κάρολ και η "Άγνωστη γυναίκα του Μπόσιερ" ήταν πράγματι το ίδιο πρόσωπο. Μετά από αυτή την ανακοίνωση, δημιουργήθηκε ένας λογαριασμός GoFundMe για να μαζευτούν χρήματα για μια νέα ταφή και ταφόπλακα για την Κάρολ, καθώς η οικογένεια δυσκολευόταν οικονομικά. Το ποσό μαζεύτηκε και η Κάρολ θάφτηκε στο νεκροταφείο Maple Grove στο Κόμστοκ Τάουνσιπ του Μίσιγκαν στις 18 Ιουνίου του 2015.  

Μετά την ταυτοποίηση της Κόουλ, η έρευνα στοχεύει πλέον στον εντοπισμό του ατόμου που ευθύνεται για τον θάνατο της. Η Φράνσις Οκόιν, της οποίας ο πατέρας, Τζον Τσέσον, ανακάλυψε το πτώμα μαζί με εκείνη και τον αδερφό της, είπε στους αστυνομικούς ότι υποψιάζεται ότι είναι ο δολοφόνος της Κάρολ. Η αστυνομία θεωρεί επίσης τον Τσέσον ύποπτο, ειδικά λόγω της καταδίκης του για τη δολοφονία της μητέρας της εν διαστάσει συζύγου του. Η Φράνσις πιστεύει ότι ο πατέρας της είχε αποφασίσει να πάει για κυνήγι για πρώτη φορά με τα παιδιά του για να απομακρύνει τις υποψίες από πάνω του για το συγκεκριμένο έγκλημα, καθώς βρήκε φαινομενικά τυχαία το σώμα του θύματος και το ανέφερε στην αστυνομία. Η Φράνσις μπήκε σε περισσότερες λεπτομέρειες, περιγράφοντας τον πατέρα της ως καταχρηστικό. Επιπρόσθετα στήριξε την υποψία της στο γεγονός ότι εκείνη την εποχή ο πατέρας της μετέφερε στο σπίτι τους μια κοπέλα που έκανε ωτοστόπ και η οποία έμοιαζε πολύ με την Κάρολ. Κατόπιν η νεαρή γυναίκα εξαφανίστηκε από το σπίτι και ο πατέρας της ισχυρίστηκε ότι πήγε πίσω στην οικογένεια της. Ο αδερφός της Φράνσις, μάρτυρας στην εύρεση του πτώματος, αυτοκτόνησε το 2008. Ο Τσέσον ήταν φυλακισμένος ισόβια για τον φόνο της μητέρας της εν διαστάσει συζύγου του, που συνέβη το 1997, αλλά απεβίωσε τον Δεκέμβριο του 2016. Η οικογένεια της Κάρολ δεν πιστεύει ότι είχε ανάμειξη στον θάνατο της, άλλα οι αξιωματούχοι συνεχίζουν να το ερευνούν.

Ένας ακόμα ύποπτος για την υπόθεση είναι ο Μακ Φόρντ, ο ιδρυτής του ιδρύματος θηλέων "The New Bethany Home", ενός θρησκευτικού σπιτιού, όπου σύμφωνα με φήμες η σεξουαλική και σωματική κακοποίηση ήταν ανεξέλεγκτη. Μια παλιά φωτογραφία από εκεί δείχνει μια νεαρή κοπέλα που μοιάζει με την Κάρολ να κάθεται στο στασίδι, αλλά από τότε κανείς δεν μπόρεσε να επιβεβαιώσει αν είναι αυτή ή όχι. Το μόνο που ακούστηκε σύμφωνα με μαρτυρίες είναι ότι είναι πιθανό να έμεινε εκεί για λίγο μετά τη θητεία της στο PDAP από τον Μάιο έως τον Οκτώβριο του 1980. Ο Φόρντ πέθανε από καρδιακή προσβολή τον Φεβρουάριο του 2015.

Αναφορές
--------

1. ↑  «Bossier Doe laid to rest». *Wood TV 8*. WOOD Television, Inc. (LIN Television Corporation). Αρχειοθετήθηκε από το πρωτότυπο στις 2015-06-30.. Ανακτήθηκε στις June 28, 2015.
2. ↑  Catalanello, Rebecca (February 9, 2015). «Detectives turn to New Bethany Home for Girls in search of leads in woman's 1981 death». *The Times-Picayune* (NOLA).. Ανακτήθηκε στις June 28, 2015.
3. ↑  «Case #84-04 06-17B». *LSU FACES Lab*. Louisiana State University. Ανακτήθηκε στις 28 Ιουνίου 2015.
4. ↑  «Case File: 61UFLA». *doenetwork.orgq*. The Doe Network. Ανακτήθηκε στις 30 Νοεμβρίου 2014.
5. ↑  Buchanan, Erin (April 14, 2015). «BPSO detectives asking for the public's help in tracking down Carol Ann Cole's killer». *3 KTBS News* (WorldNow).. Ανακτήθηκε στις June 28, 2015.
6. ↑  Catalanello, Rebecca (March 27, 2015). «Homicide detectives refocus on the man who found body of 'Bossier Doe' 34 years ago». *The Times-Picayune* (NOLA).. Ανακτήθηκε στις June 29, 2015.
7. ↑  Catalanello, Rebecca (February 18, 2015). «Bossier Parish detectives order DNA test in cold case homicide of young woman». *The Times-Picayune* (NOLA).. Ανακτήθηκε στις June 28, 2015.
8. ↑  Catalanello, Rebecca (February 20, 2015). «A family's three-decade search for missing Michigan teen turns to Louisiana». *The Times-Picayune* (NOLA).. Ανακτήθηκε στις June 28, 2015.
9. ↑  Mueller, Aaron (February 19, 2015). «Victim in Louisiana cold case homicide may be missing Kalamazoo woman; Family waiting on DNA test results». *MLive*.. Ανακτήθηκε στις August 4, 2015.
10. ↑  Catalanello, Rebecca (March 2, 2015). «Friendship propelled 3-decade search for missing teen Carol Ann Cole». *The Times-Picayune*.. Ανακτήθηκε στις August 4, 2015.
11. ↑  «DNA matches 1981 Bossier Doe to missing Michigan teen Carol Ann Cole». *3 KTBS News* (WorldNow). March 5, 2015.. Ανακτήθηκε στις June 28, 2015.
12. ↑  Buchanan, Erin (February 10, 2015). «BPSO turning to social media for leads in Jane Doe cold case». WorldNow.. Ανακτήθηκε στις June 28, 2015.
13. ↑  Kolker, Ken (April 24, 2015). «Missing for 34 years, but not a 'missing person'». *WoodTV 8* (WOOD Television LLC). Αρχειοθετήθηκε από το πρωτότυπο στις 2017-08-31.. Ανακτήθηκε στις July 8, 2015.
14. ↑  May, Gerry (March 18, 2015). «Investigators had Bossier Doe's name when mystery began in 1981». *3 KTBS News* (WorldNow).. Ανακτήθηκε στις June 28, 2015.
15. ↑  «Officials: The name Carol Ann Cole was excluded as Bossier Doe years ago». WorldNow. March 18, 2015. Αρχειοθετήθηκε από το πρωτότυπο στις 11 July 2015.. Ανακτήθηκε στις 11 July 2015.
16. ↑  Schechter, Harold (30 Δεκεμβρίου 2003). *The Serial Killer Files: The Who, What, Where, How, and Why of the World's Most Terrifying Murderers*. New York City, New York: Ballantine Books. σελ. 64. ISBN 0345465660.
17. ↑  «Police ID 'Jane Doe' found in Livingston Co. cornfield in 1979». January 26, 2015.. Ανακτήθηκε στις June 28, 2015.
18. ↑  Catalanello, Rebecca (March 5, 2015). «'Bossier Doe' cold case murder victim identified as 17-year-old Carol Ann Cole». *The Times-Picayune* (Nola).. Ανακτήθηκε στις August 3, 2015.
19. ↑  Mueller, Aaron (March 6, 2015). «Louisiana police credit Facebook in helping ID victim in 1981 homicide as Carol Ann Cole, of Kalamazoo». *MLive*.. Ανακτήθηκε στις August 3, 2015.
20. ↑  «With "Bossier Doe" identified, investigators focus on finding killer». WorldNow. March 13, 2015.. Ανακτήθηκε στις June 29, 2015.
21. ↑  Mueller, Aaron (June 18, 2015). «Carol Ann Cole laid to rest after 34 years of mystery about her disappearance». *MLive Media Group* (Advance Digital).. Ανακτήθηκε στις June 30, 2015.
22. ↑  Catalanello, Rebecca (March 6, 2015). «'Bossier Doe' cold case murder victim identified as 17-year-old Carol Ann Cole». *The Times-Picayune* (NOLA).. Ανακτήθηκε στις June 28, 2015.
23. ↑  Washington, Troy (March 5, 2015). «Bossier Sheriff: Bossier Doe identified». *KSLA News 12* (WorldNow).. Ανακτήθηκε στις June 29, 2015.
24. ↑  «Possible break in the case of Bossier's Jane Doe». *3 KTBS News* (WorldNow). February 17, 2015.. Ανακτήθηκε στις February 23, 2015.
25. ↑  Mueller, Aaron (April 3, 2015). «Family of Carol Ann Cole still looking for closure 34 years after her death». *MLive*.. Ανακτήθηκε στις August 4, 2015.
26. ↑  Mueller, Aaron (May 20, 2015). «34 years after her disappearance, Carol Ann Cole's memorial service scheduled». *MLive*.. Ανακτήθηκε στις August 3, 2015.
27. ↑  Schleisman, Nicolette (April 14, 2015). «Detectives need help finding Carol Ann Cole's killer». *KSLA News* (WorldNow).. Ανακτήθηκε στις June 29, 2015.
28. ↑  Donnelly, Francis X. (April 24, 2015). «Facebook post helps solve 34-year mystery». *The Detroit News*.. Ανακτήθηκε στις August 4, 2015.
29. ↑  Machi, Sara (March 27, 2015). «Louisiana woman says her father killed Bossier Doe Carol Ann Cole». *KTBS 3* (WorldNow).. Ανακτήθηκε στις June 29, 2015.
30. ↑  «State of Louisiana Versus. John R. Chesson» (PDF). *cases.justia.com*. Louisiana State Police. Ανακτήθηκε στις 3 Αυγούστου 2015.
31. ↑  «The New Bethany Home for girls».
32. ↑  «The New Bethany Home for girls».